
Előterjesztés
a Fővárosi Közgyűlés részére

Tisztelt Fővárosi Közgyűlés!
	
A Budapesti Operettszínház költségvetési szerv főigazgatójának megbízása 2014. január 31-én lejár.

Ezzel összefüggésben tájékoztatom a Tisztelt Fővárosi Közgyűlést, hogy a Magyar Állammal jelenleg tárgyalások folynak a Budapesti Operettszínház költségvetési szervként történő átadás-átvételéről. A kulturális kormányzat határozott szándéka az intézmény működtetésének átvétele 2014. január 1. napjával, melyről 2013. május 9-én a kormányülésre benyújtott és megtárgyalt előterjesztésben az együttműködési megállapodás előkészítésének határidejéül 2013. július 15-ét jelölték meg.

Az átadás-átvétel zökkenőmentes megvalósulásának érdekében az Emberi Erőforrások Minisztériuma (EMMI) és a Főváros vezetése átadás-átvételi megállapodást köt, amelynek részeként az átadás-átvétel megvalósítása érdekében intézkedési tervet dolgoznak ki.

Az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény (a továbbiakban: Emtv.) 39. § (2)  bekezdésének megfelelően a vezetői munkakör betöltésére legalább hat hónappal a határozott idejű jogviszony (vezetői megbízás) megszűnése előtt pályázatot kell kiírni. A pályázatot a munkáltatói jogkör gyakorlója írja  ki.
  
Az Emtv. 39. § (1) bekezdésében foglaltak szerint a költségvetési szervként működő előadó-művészeti szervezetnél a munkáltató vezetőjével (a továbbiakban: vezető) - a törvényben foglalt eltérésekkel - az Mt. vezető állású munkavállalókra vonatkozó rendelkezései alkalmazásával munkaviszonyt kell létesíteni.

A pályázattal kapcsolatos eljárási szabályokat, illetve az intézmény vezetésére irányuló vezetői munkakör ellátásához szükséges képesítési követelményeket az Emtv. 39. §-a, illetve a 40. § (1)-(3) bekezdése tartalmazza. 
Az Emtv. 39. § (3) bekezdése alapján a pályázati felhívást az Emberi Erőforrások Minisztériuma honlapján  közzé kell tenni.
Az Emtv. 39. § (6) bekezdésében előírtak szerint a vezetői munkakörre kiírt pályázatok véleményezésére a munkáltatói jogkör gyakorlója szakmai bizottságot kér fel, melynek tagjai:
a) az érintett bizottság négy,
b) miniszter egy,
c) az előadó-művészeti szervezet közalkalmazotti tanácsának egy,
d) a reprezentatív szakszervezet egy, továbbá
e) a munkáltatói jogkör gyakorlójának két képviselője

Az Operettszínház átvételéhez a kultúráért felelős miniszter szükségesnek tartja, hogy a főigazgató lejáró mandátumára tekintettel a pályázati eljárás során a pályázatokat értékelő szakmai bizottságban, az ágazati irányítás képviseletén túl, – figyelemmel arra, hogy az intézmény fenntartója a tervek szerint 2014. január 1-jétől a Magyar Állam lesz – mint a munkáltatói jogkör gyakorlója is képviselve legyen. A kultúráért felelős miniszter képviselőjére megkértük a javaslatot, és a válasznak megfelelően legkésőbb a Közgyűlés ülésének napján kerül sor az előterjesztés személyi javaslatra vonatkozó kiegészítésére.
A törvénynek megfelelően a munkáltatói jogkör gyakorlójának két képviselőjeként az alábbi személyeket javaslom felkérni:

- Orbán Gyöngyi fővárosi képviselő
-…………………………………………
A Fővárosi Önkormányzat fenntartásában működő költségvetési szervek vezetőinek kinevezésével kapcsolatos hatáskört a Magyarország helyi önkormányzatairól szóló 2011. évi CLXXXIX. törvény 41. § (7) bekezdése alapján – ideértve ezzel összefüggésben a pályázat kiírásával kapcsolatos döntési jogosítványt és a szakmai bizottság létrehozását is – a Fővárosi Közgyűlés közvetlenül gyakorolja.

Kérem a Tisztelt Fővárosi Közgyűlést, hogy az előterjesztést megtárgyalni és a határozati javaslatokat elfogadni szíveskedjen.

Határozati javaslat

A Fővárosi Közgyűlés úgy dönt, hogy:


munkáltatói jogkörében eljárva, az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény 39. § (3) bekezdése alapján a Budapesti Operettszínház vezetői - főigazgatói - munkakör ellátására pályázatot ír ki, az 1. melléklet szerinti tartalommal, egyben felkéri a főpolgármestert, tegye meg a szükséges intézkedéseket a pályázat megjelentetése érdekében.

       határidő:    2013. július 31.
felelős: 	Tarlós István főpolgármester
		

az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény 39. § (6) bekezdésében előírtaknak megfelelően a Budapesti Operettszínház főigazgatói álláshelyére beérkezett pályázatokat véleményező szakmai bizottságába a munkáltatói jogkör gyakorlója  képviselőjeként az alábbi két főt  kéri fel:

- Orbán Gyöngyi fővárosi képviselő
-………………………………………..

határidő:	a Közgyűlés döntését követő 30 nap
felelős: 	Tarlós István főpolgármester


az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény 39. § (6) bekezdésében előírtaknak megfelelően felkéri a főpolgármestert, hogy intézkedjen a Budapesti Operettszínház vezetői - főigazgatói - álláshelyére beérkezett pályázatokat véleményező szakmai bizottság felkéréséről.

határidő:	a Közgyűlés döntését követő 30 nap
felelős: 	Tarlós István főpolgármester

Határozathozatal módja: az 1., 3. sz. határozatok meghozatalához egyszerű, a 2. sz. határozat meghozatalához minősített szavazattöbbség szükséges.

Budapest, 2013. május  „   ”

